Държавен вестник, бр. 28, 2013 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  28
4. не е обявено в несъстоятелност;
5. няма задължения по смисъла на чл. 162 
от Данъчно-осигурителния процесуален кодекс 
към държавата и към община, установени 
с влязъл в сила акт на компетентен орган, 
съответно няма задължения за данъци или 
вноски за социално осигуряване съгласно 
законодателството на държавата, в която е 
установено;
6. разполага със:
а) един или повече кораба, които отговарят 
на техническите изисквания за безопасност на 
корабоплаването и на изискванията на чл. 6 
от Кодекса на търговското корабоплаване;
б) достатъчен брой и с необходимата пра-
воспособност морски лица за комплектуване 
на корабите с екипаж;
7. поддържа освидетелствана система за 
управление на:
а) качеството;
б) безопасната експлоатация на корабите 
и предотвратяване на замърсяване от кораби;
8. поддържа в готовност за незабавна 
реакция корабите си в съответствие с ава-
рийния план на съответното пристанище и 
разпорежданията на съответните длъжност-
ни лица от Изпълнителна агенция „Морска 
администрация“.
(2) Освен съответствие на общите изис-
квания лицата по ал. 1 трябва да докажат, 
че отговарят и на посочените в наредбата по 
чл. 117 специфични изисквания за извърш-
ване на съответната пристанищна услуга по 
чл. 116, ал. 3, т. 1.“
§ 50. В чл. 117в, ал. 4 думите „съответната 
пристанищна услуга по чл. 116, ал. 2, т. 1“ се 
заменят с „морско-техническата услуга при-
емане и обработване на отпадъци – резултат 
от корабоплавателна дейност“.
§ 51. В чл. 122, ал. 3 думите „министъра 
на транспорта, информационните технологии 
и съобщенията“ се заменят с „изпълнителния 
директор на Изпълнителна агенция „Морска 
администрация“.
§ 52. В допълнителните разпоредби се 
правят следните изменения и допълнения:
1. В § 1а:
а) досегашният текст става ал. 1;
б) създава се ал. 2:
„(2) Плановете по ал. 1 се преразглеждат и 
одобряват на всеки три години, както и при 
промяна на вида на пристанището, на някой 
от операторите на морско-техническата услуга 
приемане и обработване на отпадъци – ре-
зултат от корабоплавателна дейност, или на 
някое от обстоятелствата по чл. 92, ал. 5, т. 2, 
3, 4, 5, 6, 8, 9, 10 и 12.“
2. В § 2:
а) точка 13 се отменя;
б) в т. 14 думите „извън пристанището“ 
се заменят с „във (вътрешен рейд) или извън 
(външен рейд) акваторията на пристанището“;
в) създава се т. 14а:
„14а. „Котвена стоянка“ е определен район 
от река Дунав във или извън акваторията на 
пристанището, в който корабите могат да 
стоят на котва за изчакване, влизане в прис-
танище, укриване от лошо време, извършване 
на товарно-разтоварна дейност.“;
г) в т. 18 думата „други“ се заменя с „дру-
гите“, а думите „обслужване на“ се заличават;
д) в т. 19 накрая се поставя запетая и се 
добавя „както и стационарните и плаващите 
хидротехнически съоръжения (вълноломи, 
молове, пирсове, фериботни гнезда, понтони, 
докове и други), които служат за защита на 
пристанищната акватория от ветрово или 
вълново въздействие или за връзка между 
кораба и брега“;
е) в т. 21 накрая се добавя „в морските 
пространства на Република България“; 
ж) създава се т. 21а:
„21а. „Известие до корабоводителите“ е 
бюлетин, съдържащ информация относно 
безопасността на корабоплаването по вътреш-
ните водни пътища на Република България.“;
з) създава се т. 22а:
„22а. „Навигационно осигуряване на прис-
танищната акватория“ е комплекс от наземни 
и плаващи навигационни знаци (светещи 
или несветещи, излъчващи или неизлъчващи 
радиосигнали), създаден с цел ориентиране 
на корабите при подхождането или излиза-
нето им от пристанищата и за обозначаване 
на местата, представляващи навигационна 
опасност за корабоплаването.“;
и) точка 24 се отменя;
к) в т. 26 думите „за обществен транспорт“ 
се заличават;
л) в т. 29 думите „придобити по изкуствен 
начин“ се заменят със „създадени в резултат 
на човешка дейност“, след думата „безопасно“ 
се добавя „подхождане“, думите „заставане 
на кей“ се заменят с „приставане“ и накрая 
се добавя „или пристанищен терминал“ и се 
създава изречение второ: „Акваторията на 
пристанището включва: зона за подхождане, 
зона за маневриране на корабите и опера-
тивна акватория.“;
м) в т. 31 думата „корабособственик“ се 
заменя с „корабопритежател“;
н) създават се т. 41 – 50:
„41. „Подводен линеен обект на тех-
ническата инфраструктура“ е провод или 
мрежа на транспорта (в т. ч. нефтопровод и 
продуктопровод), топлоснабдяването, газо-
снабдяването, водоснабдяването и канали-
зацията, електроснабдяването, електронните 
съобщения или управлението на отпадъци, 
разположен на морското дъно, на дъното и 
крайбрежната заливаема ивица на река Дунав 
или в техните недра.